L 45/1412
RO
Jurnalul Oficial al Uniunii Europene
24.2.2022
COMISIE PROIECTE-PILOT
CAPITOLUL PP 02 — INVESTIȚII STRATEGICE EUROPENE (continuare) PP 02 21
(continuare)
PP 02 21 03
(continuare) În același timp, furnizorii, în special IMM-urile europene și întreprinderile nou-înființate care oferă tehnologii ecologice de vârf sau soluții inovatoare, ar obține recunoașterea ca parteneri de încredere în furnizarea de soluții digitale moderne pentru serviciile publice.
Proiectul ar trebui dezvoltat folosind cele mai recente standarde de proiectare a serviciilor disponibile și în dialog cu o gamă largă de părți interesate, inclusiv organisme publice și IMMuri din întreaga Uniune.
Acest lucru ar sprijini modernizarea administrațiilor publice în întreaga Uniune, prin consolidarea eforturilor de realizare a tranziției ecologice a Europei printr-o adoptare mai eficientă a soluțiilor inovatoare.
Proiectul este, de asemenea, un instrument important pentru implicarea cetățenilor Uniunii.
Această inițiativă urmărește, de asemenea, să sprijine obiectivul Comisiei de a stimula o transformare digitală care să aducă beneficii tuturor, inclusiv cetățenilor și întreprinderilor.
Dacă este implementat integral, proiectul va contribui în mod pozitiv la atingerea următoarelor obiective ale Uniunii: (a) strategia digitală; (b) Noua strategie pentru IMM-uri; (c) strategia industrială; și (d) Pactul verde european.
Această inițiativă oferă, de asemenea, o contribuție importantă la noul plan de acțiune privind guvernarea electronică, pentru care lucrările pregătitoare sunt deja în curs de desfășurare, și ca răspuns la nevoile digitale din ce în ce mai mari.
Platforma inovatoare GovTech și soluțiile oferite de întreprinderile eficiente din punctul de vedere al costurilor și ecologice vor contribui în continuare la redresarea economică a Uniunii, care este de o importanță crucială în realitatea post-COVID19.
Proiectul-pilot își va atinge obiectivele prin combinarea activităților descendente, a activităților ascendente și a cercetării directe a punctelor de vedere ale cetățenilor.
Activități descendente: Această acțiune urmărește să colaboreze cu administrația publică în cadrul unui exercițiu de previzionare, pentru a promova alinierea strategiilor acestora și a foilor de parcurs pentru punerea în aplicare a soluțiilor digitale.
Astfel, proiectul va sprijini raționalizarea serviciilor publice și va contribui la tranziția durabilă a Europei.
Abordarea bazată pe scenarii, combinată cu difuzarea poveștilor de succes, va fi utilizată pentru a evidenția dinamica unui ecosistem care evoluează rapid.
Aceasta ar trebui să identifice, de asemenea, cazurile în care utilizarea și aprovizionarea comună cu soluții digitale de către administrațiile publice pot crea noi oportunități pentru IMM-uri și pentru întreprinderile nou-înființate.
Această analiză va sprijini eforturile de utilizare a soluțiilor digitale în administrația publică pentru a atinge obiectivele strategice ale Uniunii, inclusiv lupta împotriva schimbărilor climatice și promovarea tranziției digitale.
Activități ascendente: Această acțiune urmărește să se angajeze alături de ecosistemul GovTech, aflat în creștere rapidă, pentru a recolta idei care ajută administrațiile publice să adopte soluții digitale.
Acțiunea va sprijini dezvoltarea sau utilizarea unei platforme comune pentru a colecta provocările și a permite altor administrații publice să contribuie sau să facă parte dintr-un consorțiu implicat într-o anumită provocare și să primească soluții din partea furnizorilor.
În faza pilot, acțiunea ar trebui să se concentreze pe idei pentru a sprijini unul sau mai multe dintre obiectivele Uniunii menționate în documentele strategice prezentate de Comisie în 2020.
De exemplu: Provocarea inovării digitale, lansată de proiectul-pilot Reutilizarea standardelor digitale pentru a sprijini sectorul IMM-urilor și aprobată în cadrul bugetului pe 2019, poate fi utilizată ca sursă de inspirație, având în vedere faptul că acest format s-a dovedit a fi un succes prin implicarea unui ecosistem larg de actori și a unor idei inovatoare prin intermediul platformelor online (*).